|  |  |
| --- | --- |
|   | Liikenneasiat  |

Pihlajaharjuntien liikenteenohjaus välillä Kallantie-Kuivinniementie

Selostus ja perustelu Pihlajaharjuntietä on saneerattu. Yhdistetty jalankulku ja pyöräilyväylä on kadun eteläpuolella ja se osoitetaan liikennemerkein ”yhdistetty pyörätie ja jalkakäytävä” (D6). Pyörätien kaksisuuntaisuus osoitetaan lisäkilvin ”kaksisuuntainen pyörätie” (H23.2) tai ”vaikutusalue molempiin suuntiin” (H9.1) riippuen liikennemerkin ”yhdistetty pyörätie ja jalkakäytävä” sijoituksesta. Suojatiet osoitetaan ”suojatie” (E1) liikennemerkein. Tonttikaduille lisätään nykyisten ”väistämisvelvollisuus risteyksessä” (B5) liikennemerkkien yhteyteen lisäkilpi ”kaksisuuntainen pyörätie” (H23.1).

Pihlajaharjuntien saneerauksesta ratasillan kohta jäi toteuttamatta. Tämän vuoksi Oikopolun risteyksessä on toistaiseksi voimassa oleva järjestely. Pihlajaharjuntien ylittävä suojatie on toteutettu keskisaarekkeellisena. Ko. kohdalle lisätään ”liikennemerkkipylvään tehostamismerkki”(I10) ja aiemmin asennetut suojatie- liikennemerkit vaihdetaan suuri kokoisiin merkkeihin. Lisäksi suojatielle asennetaan ”see me” suojatien varoitusvalot. Ko. järjestely puretaan siinä vaiheessa, kun Pihlajaharjuntien saneerausta päästään jatkamaan.

Päätös Asetetaan liikenteenohjaussuunnitelmien mukaiset liikennemerkit. Liikennemerkit on asetettu Pihlajaharjuntielle pääosin katusaneerauksen yhteydessä välillä Kallantie-Oikopolku.

Oikopolun kohdalle on tehty muutossuunnitelma, jonka mukaan toteutetaan suojatiejärjestelyt siihen saakka, kunnes väli Oikopolku- Kuivinniementie saadaan saneerattua.

Toimivallan peruste Kaupunkiympäristön palvelualueen toimintasääntö § 10

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Hanna Myllynen, puh. +358 44 718 5333 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 7719/2022 Pihlajaharjuntie asemapiirustus 1 |
| 7719/2022 Pihlajaharjuntie asemapiirustus 2 |
| 7719/2022 Pihlajaharjuntie asemapiirustus 3 |
| 7719/2022 Pihlajaharjuntie asemapiirustus 4 |

Tiedoksianto Päätös on lähetetty sähköpostitse tiedoksi 26.9.2022.

Tiedoksi

|  |
| --- |
| Kaupunginhallitus  |
| Kaupunkirakennelautakunta  |
| Kt- ja viherrakentaminen Matias Enäsuo |
| Liikenneväylien kunnossapito Minna Muhonen |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 26.9.2022.

**Liite A kuntalain mukainen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.